Inscriptio Ma'ayan Barukh
Inscriptio principi Iuliano dicata prope Ma'ayan Barukh Israëlis reperta est; siglo AE 1969/70 631 recognoscitur. Tempus dicationis ex inscriptione ipsa satis constat: textus enim imperatori "barbarorum extinctori" inscribitur, anno igitur 363 inter mensem Martium (quo limitem Romanum transivit Persasque aggredi coepit) et Iunium (quo in proelio prope Sumam interfectus est).